Makó FC: helyzet nélkül nehéz
A labdarúgó NB II Keleti csoportjában a Makó hazai pályán hatvan percet emberhátrányban játszva 2–0-ra kikapott a BKV Elõrétõl.
Sokan kíváncsiak voltak a Makó–BKV Elõre mérkõzés után a helyi városi televízió munkatársainál arra az esetre, amely nyugodtan kijelenthetjük, nagyban befolyásolta a találkozó végeredményét. Szövetségi ellenõr, szurkoló, játékos egyaránt arról beszélt, vajon történt-e testi kontaktus a kiállítást érõ esetnél a két játékos között. A 30. percben ugyanis a fõvárosi középpályás, Nagy Attila egy a földrõl felpattanó labdát jó ütemben fejelt el a kifutó kapus, Czirbus mellett a 16-oson kívül, körülbelül 17 méterre a kaputól, aztán a vendégjátékos elesett, Gyarmati játékvezetõ pedig szabadrúgást ítélt, és gondolkodás nélkül piros lapot mutatott fel a hazai hálóõrnek. Czirbus – aki egyébként tanár Makón – tagadta, hogy hozzáért volna Nagyhoz, és az is látszódott a felvételen, hogy ahogy elment mellette Nagy, felemelte a kezét, és kifordította a testét. Ám az tény, ha csak egy kicsit megérintette bármely testrészével, jogosan járt a piros.
A találkozón ez fontos esemény volt, de azt nem felejthetjük el, a BKV egy kontratámadásból ekkor már 1–0-ra vezetett, a folytatásban a Makó nem tudott egyetlen komoly gólhelyzetet sem összehozni, a vendégek támadásainál a csereként beállt Halász viszont többször is bravúrral védett. A hazai támadások a felívelésekben kimerültek, viszont ezeknél csak Magyarnak volt esélye a párharcok megnyerésére. A szurkolók szomorúan jegyezték meg: régen látták ilyen gyengén futballozni kedvenceiket, igaz, régen láttak ilyen gyenge bíráskodást is. És ez együtt most a sima vereséghez vezetett.
Kolozsvári János: – Keressük régi önmagunkat. Hatvan percen át emberhátrányban futballozni nehéz, különösen egy olyan masszív csapat ellen, mint amilyen a BKV Elõre.
További eredmények: Vác–Békéscsaba 0–0, REAC–Cegléd 2–2, Bõcs–Debrecen II. 1–0, Hajdúböszörmény–Vecsés 1–1, Szolnok–Mezõkövesd 3–4, a Kazincbarcika–Baktalórántháza-mérkõzés a pálya használhatatlansága miatt elmaradt, szabadnapos: MTK II.
Makó FC–BKV Elõre 0–2 (0–1)
Labdarúgó NB II, Keleti csoport, 25. forduló. Makó, Erdei Ferenc téri sporttelep. 500 nézõ. Vezette: Gyarmati (Szpisják, Viczián).
Makó: Czirbus 1 – Rakonczai 5, Tóth I. 5, Szamosszegi 5,5, Krucsó 5 – Varga R. 6, Magyar Gy. 5,5, Puskás Cs. 5 – Csák 5, Schreiber 5,5, Bány 5. Edzõ: Kolozsvári János.
BKV Elõre: Tarczy – Fazakas, Makrai, Baranyai, Sebõk – Halgas, Nagy Attila, Csikós – Csopaki, Török – Gajda. Edzõ: Soós Imre.
Gólszerzõk: Török (22.), Baranyai (73.).
Csere: Csák helyett Halász (6,5) a 32., Bány h. Kulacsik a 67., Halgas h. Namuquita a 68., Schreiber h. Nagy Andor a 79., Gajda h. Vég a 81., Csikós h. Molnár A. a 88. percben.
Sárga lap: Tarczy a 14., Schreiber a 14., Tóth I. a 15., Bány a 43., Halász az 58., Varga R. a 69., Nagy A. a 74. percben.
Kiállítva: Czirbus a 30. percben.
Góltörténet
22. perc: szép támadásnál lábról lábra járt a labda, amelynek végén Török egy állítást követõen a 11-es pontról a bal alsóba belsõzött, 0–1.
73. perc: Fazakas bal oldali szabadrúgása után Baranyai elõbb Halászba lõtt, majd másodszorra már a bal alsóba passzolt, 0–2.
A bajnokság állása
1. Vác 24 13 7 4 40 – 27 46
2. Szolnok 23 13 6 4 37 – 23 45
3. Debrecen II. 23 13 4 6 44 – 22 43
4. REAC 23 12 5 6 58 – 31 41
5. Vecsés 23 10 7 6 34 – 22 37
6. Mezõkövesd 23 10 6 7 33 – 31 36
7. Makó 24 10 4 10 43 – 41 34
8. Bõcs 23 8 10 5 28 – 25 34
9. BKV Elõre 24 7 9 8 31 – 34 30
10. MTK II. 22 8 4 10 42 – 39 28
11. Hajdúbösz. 23 7 7 9 23 – 29 28
12. Kazincbarcika 23 6 5 12 27 – 47 23
13. Cegléd 23 5 8 10 35 – 44 23
14. Békéscsaba 23 5 5 13 26 – 40 20
15. Baktalóránth. 22 1 3 18 20 – 66 6
NB II Makói FC